### Beslutningstema

Udvalget skal træffe beslutning om at anbefale strategien for Røgfri miljøer i Tønder Kommune, og sende den til godkendelse i Kommunalbestyrelsen.

### Sagsfremstilling

På baggrund af dialog om data i den nyligt offentliggjorte Sundhedsprofil har Sundhedsudvalget besluttet at øge fokus på indsatsen for, at færre borgere er rygere i fremtiden. Forvaltningen har derfor lavet et udkast til en strategi for Røgfri miljøer i Tønder Kommune. Baggrunden er blandt andet, at man af sundhedsprofilen kan læse, at til trods for et fald i antallet af rygere i kommunen, så er Tønder Kommune den kommune, der procentvis har næstflest rygere i Region Syddanmark, kun overgået af [adresse], og den kommune i [adresse] der har procentvis flest rygere.

Rygning er den sygdomsrisikofaktor, der fører til flest dødsfald - 13.600 dør årligt på landsplan af rygerelaterede sygdomme. Jævnfør Sundhedsstyrelsens (SST) forebyggelsespakke om Tobak er følgende kendt: Mennesker, der ryger, har ringere helbred, er oftere afhængige af hjælp i deres sidste leveår, får oftere førtidspension og har generelt dårligere selvrapporteret helbred. For samfundet medfører rygning derfor store udgifter til behandling og pleje. Der er desuden produktionstab på grund af øget sygefravær, flere tilfælde af førtidspension samt tidlig død.

SST anbefaler, at der tages højde for følgende faktorer, når der prioriteres mellem forebyggelsespakkerne, som kommuner anbefales at arbejde med:

* Hvilke faktorer har størst betydning for dødelighed?
* Hvilke faktorer har størst betydning for sygelighed, trivsel og funktionsniveau?
* Hvilke faktorer er årsag flest til indlæggelser?
* Hvilke faktorer er årsag til størst træk på kommunale ydelser, som fx førtidspension eller sygedagpenge?
* Hvilke faktorer bidrager mest til social ulighed i sundhed, forstået som ulighed i dødelighed, tab af gode leveår og indlæggelser?

På den baggrund er anbefalingen fra SST, at Tobak har første prioritet i kommunernes arbejde med forebyggelse af risikofaktorer.

Nicoline Jørgensen ønske om at godkende en strategi og efterfølgende en handleplan, der årligt revideres, lægger sig altså helt op ad de anbefalinger, der kommer fra SST.

Desuden vil en indsats for færre rygere i fremtiden være med til at understøtte den politisk godkendte Visons- og Strategiplan 2022 - 2025 for Tønder Kommune, i forhold til den strategiske indsats 'Sundhed'.

Forvaltningen har, som inspiration til strategien, hentet erfaringer fra især Skanderborg Kommune. Skanderborg Kommune har haft en Tobaksstrategi for 2015-2018, og er den kommune i [adresse], der de seneste år har haft den største andel af rygere på et rygestopforløb. [adresse] udgifter til rygestopindsatsen var på ca. 1.500.000 kr. årligt. Til sammenligning med Tønder Kommune, har Skanderborg Kommune ca. 64.000 indbyggere.

På baggrund af erfaringer fra Skanderborg Kommune og anbefalinger fra SST er strategien bygget op om tre elementer:

* Fremme af rygestop
* Fremme af røgfri miljøer
* Forebyggelse af rygestart

Desuden beskriver strategien de veje og metoder, der skal omsætte den til handling. Af nye tiltag i forhold til tidligere indsatser kan blandt andet nævnes partnerskabsaftaler med virksomheder, idrætsinstitutioner, uddannelsesinstitutioner m.fl.

### Økonomi

På Sundhedsudvalgets budget er der øremærket 262.000 kr. til rygestopindsatser.

Budgettet anvendes primært til honorar til apotekerne for afholdelse af rygestopkurser. Derudover bruges der en mindre del på tilskud til rygestopmedicin til særligt sårbare grupper, annoncering, udarbejdelse og tryk af informationsmaterialer, samarbejde med STOPLINIEN og temadag for kommunens rygestopinstruktører.

Hertil kommer timer fra medarbejdere i Sundhedsforvaltningen. Svarende til gennemsnitlig 1000 timer årligt.

Efter godkendelse af strategien vil forvaltningen udarbejde en handleplan, der årligt evalueres. Sammen med handleplanen fremlægges et overslag på hvad de enkelte handlinger vil koste. Handlingerne kan derved prioriteres og følges med henblik på evaluering og fornyet prioritering.

### Vicekommunaldirektøren indstiller,

at Sundhedsudvalget anbefaler at godkende strategien for Røgfri miljøer i Tønder Kommune, og

at strategien for Røgfri miljøer i Tønder Kommune videresendes til Økonomiudvalget og Kommunalbestyrelsen til godkendelse.

Beslutning fra Sundhedsudvalget, 7. november 2022, pkt. 2:

Indstillingen anbefales.

Beslutning fra Økonomiudvalget, 16. november 2022, pkt. 20:

Indstillingen anbefales.

Erling Kristiansen og Ruben Mikkelsen deltog ikke i mødet.

### Beslutning

Indstillingen godkendt.